Մեծ տոներին ավելացող այլ արարողությունների հետ միասին որոշ ժամերգություններ յուրօրինակ փոփոխության են ենթարկվում` երբեմն կազմելով ընդհանուր հանդիսակարգի միայն մի մասը, ինչպես Ճաշու ժամերը` Ավագ հինգշաբթի և Ավագ ուրբաթ, և Երեկոյան ժամը` Ավագ ուրբաթ և տաղավար տոներին, երբեմն ճոխացվելով հավելյալ երգերով, ինչպես Երեկոյան ժամը` Ծաղկազարդին, երբեմն էլ իսպառ զեղչվելով, ինչպես Երեկոյան ժամը` Ավագ շաբաթ օրը: Նմանատիպ օրերի ժամակարգությունը ներկայացված է սովորական օրերից որոշակիորեն տարբերվող ցանկով: